VEGA præsenterer
**Rasmus Walter offentliggør sin tredje Store VEGA-koncert i 2015**
*Efter to udsolgte koncerter den 28. februar og 5. marts er den elskede popsanger klar til offentliggøre sin tredje koncert på VEGAs største scene i 2015, som han betræder igen den 14. november.*

[Rasmus Walters](https://www.facebook.com/rasmuswalterdk) popularitet har været på en stadigt stigende kurve siden udgivelsen af soloalbummet *Rasmus Walter* i 2011, og med udgivelsen af hans nye album, *Verden i stå* (oktober 2014), samt hans deltagelse i TV2-programmet *Toppen af Poppen*, har den nået nye højder.

Det viser sig blandt andet i interessen for at opleve sangeren live, hvilket har været et enormt trækplaster de seneste par år. Og 2015 tegner ikke til at blive nogen undtagelse. Med to allerede udsolgte koncerter i slutningen af februar og starten af marts tegner det til at blive endnu et godt år for den tidligere Grand Avenue-sanger.

Nu offentliggøres så endnu en koncert i Store VEGA, så endnu flere Rasmus Walter-fans får mulighed til at opleve ham fremføre hans sange live.

De gælder selvfølgelig måske især de nye sange, heriblandt singlen ”[Verden i stå](http://youtu.be/joHlWh5fxxA)”, men ikke mindst også bagkataloget fra hans nu tre albums. Dette betyder på en betydelig mængde radiohits som ”[Dybt vand](http://youtu.be/XSKn7wgTqQs)”, ”Det stille angreb” og ”[Endeløst](http://youtu.be/-_QGeJ9WqyY)” og en masse andre elskede sange.

Disse vil der være rig lejlighed til at høre, når Rasmus Walter præsentere sine numre i VEGA igen til efteråret.

**Fakta om koncerten:**
Rasmus Walter (DK)
Lørdag 14. november kl. 20

Store VEGA, Enghavevej 40, 1674 Kbh. V
250 kr. + gebyr

Forsalg via VEGAs hjemmeside og Billetnet.
Læs mere om koncerten på <http://vega.dk/arrangementer/rasmus-walter-16705.html>.

*For yderligere oplysninger kontakt venligst*

Anders Madsen
Digital Media Manager, VEGA
akm@vega.dk - 3326 0946